Kybartų vokiečių kapinių koplyčia

Kybartų vokiečių kapinių koplyčia – buvusi koplyčia, kurios liekanos stūkso Vilkaviškio rajone, Kybartų kaime,  senosiose vokiečių kapinėse, 1 km į šiaurę nuo Kybartų geležinkelio stoties, šalia  kelio . Už 100 m nuo kapinių Lieponos upeliu praeina Lietuvos–Rusijos valstybinė siena.

Senosios kapinės paskelbtos istorijos paminklu. Jų plotas užima 0,52 ha. Kapinių kalnelyje stovi pusiau nugriauta mūrinė koplyčia. Išlikęs jos priekinio fasado su bokšteliu fragmentas. Prie koplyčios buvo laidojami evangelikų liuteronų tikėjimo vokiečiai, priešingoje kelio pusėje – metodistai. Teritorijoje matyti buvusių kapaviečių ženklai, antkapinių paminklų dalys. 

Senųjų gyventojų prisiminimu, koplyčią per karą sugriovė sprogmuo, kurio išrausta duobė likusi ir dabar. Ji naudota kaip liuteronų šarvojimo vieta. Čia, reikalui esant, buvo šarvojami velioniai, rengiamos pamaldos. Koplyčioje buvęs kambarėlis kapų prižiūrėtojo instrumentams susidėti. Viduje buvę gražių žvakidžių, kitokių apeiginių indų. Išsikėlus vietos vokiečiams, ši vieta vėliau buvo apleista, buvęs turtas išvogtas.Kapinių istorija – tik vietinės vokietės prisiminimuose santaka.info 2009-03-13

Šaltiniuose minimas 1696 m. Virbalio bažnyčios vizitacijos aktas, kuriame rašoma, jog Virbalio klebonas savo lėšomis Kybartų kaimo kapinaitėse pastatė koplyčią su šv. Jurgio Kentėtojo altoriumi, kad žmonėms būtų patogiau klausyti šv. Mišias. Išlikę dabartinės koplyčios griuvėsiai – tai jau daug vėlesnis statinys.Vytautas Mickevičius. Senųjų Kybartų kapinių istorija kybartai.lt

 Šaltiniai 

 Nuorodos 

 Vilkaviškio rajono sakralas sakralas.lt p. 872
 Lietuva senose fotografijose. Kybartų kaimo senosios vokiečių kapinės ir evangelikų liuteronų koplyčia, 1941-1944 m. facebook.com

Kategorija:Vilkaviškio rajono koplyčios
Kategorija:Kybartai
Kategorija:Liuteronybė